b"\n_START_ARTICLE_\nBatalla de la Granada\n_START_SECTION_\nAntecedents\n_START_PARAGRAPH_\nPoc despr\xc3\xa9s de la revolta que va suposar el Corpus de Sang, l'ex\xc3\xa8rcit de Felip IV d'Espanya va ocupar Tortosa i Tarragona, el 17 de gener de 1641, davant l'alarmant penetraci\xc3\xb3 de l'ex\xc3\xa8rcit castell\xc3\xa0, Pau Claris al capdavant de la Generalitat de Catalunya, proclam\xc3\xa0 la Rep\xc3\xbablica Catalana acordant una alian\xc3\xa7a pol\xc3\xadtica i militar amb Fran\xc3\xa7a, posant Catalunya sota l'obedi\xc3\xa8ncia de Llu\xc3\xads XIII de Fran\xc3\xa7a. Pocs dies despr\xc3\xa9s, amb l'ajuda de l'ex\xc3\xa8rcit franc\xc3\xa8s, la Generalitat obtingu\xc3\xa9 una important vict\xc3\xb2ria militar en la batalla de Montju\xc3\xafc del 26 de gener de 1641, i les tropes castellanes es retiraven a Tarragona. _NEWLINE_El 4 de maig de 1641 l'estol franc\xc3\xa8s d'Henri d'Escoubleau de Sourdis es present\xc3\xa0 davant de Tarragona i inici\xc3\xa0 el bloqueig de la ciutat amb les tropes de terra de Philippe de La Mothe-Houdancourt. Durant els mesos de maig i juny es lluit\xc3\xa0 als voltants de Tarragona; el fort de Salou caigu\xc3\xa9 en poder dels francesos el 9 de maig i batalla de Constant\xc3\xad el 13 de maig. Despr\xc3\xa9s de ser derrotats del 30 de juny al 4 de juliol de 1641 en la primera batalla naval de Tarragona, els espanyols van bastir un nou estol comandat per Garc\xc3\xada \xc3\x81lvarez de Toledo y Mendoza que va aconseguir lliurar provisions a la ciutat i fer fugir l'estol franc\xc3\xa8s al Rossell\xc3\xb3 _NEWLINE_Una columna castellana de 4.500 homes va sortir de Tarragona el 23 de mar\xc3\xa7 de 1642 per soc\xc3\xb3rrer Perpiny\xc3\xa0, que havia quedat a\xc3\xafllada al nord. Per ordre de Philippe de La Mothe-Houdancourt, les tropes que marxaven cap al Rossell\xc3\xb3 van ser interceptades a Montmel\xc3\xb3 per la cavalleria franco-catalana que va sortir de Barcelona el 28 de mar\xc3\xa7, causant mil baixes entre els castellans a la batalla de Montmel\xc3\xb3.\n_START_SECTION_\nLa batalla\n_START_PARAGRAPH_\nEls supervivents van retirar-se en direcci\xc3\xb3 a Tarragona, per\xc3\xb2 el 30 de mar\xc3\xa7 a l'al\xc3\xa7ada de la Granada, sabent-se encal\xc3\xa7ats per la cavalleria de Philippe de La Mothe-Houdancourt, van presentar batalla, envestint amb els mosqueters a la infanteria francesa, fins que la cavalleria va carregar sobre els espanyols, fins que finalment Pere IV d'Emp\xc3\xbaries, Pedro de Arag\xc3\xb3n, amb els 2.000 supervivents va rendir-se el 31 de mar\xc3\xa7.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLes tropes catalanes i franceses van continuar avan\xc3\xa7ant fins a conquerir Monts\xc3\xb3 i assetjant Tortosa sense \xc3\xa8xit._NEWLINE_El maig, els espanyols retiren els ter\xc3\xa7os que estaven a Roses amb un estol de 78 naus, donant per perduts els comtats. La manca de refor\xc3\xa7os va fer caure Cotlliure, Perpiny\xc3\xa0 i Salses. _NEWLINE_Les tropes capturades foren intercanviades per presoners francesos a Douai el 16 de juliol de 1643 pels presoners francesos capturats a la batalla de Honnecourt."